Butcher's Creekin postivaunuryöstö

Butcher's Creekin postivaunuryöstö oli ensimmäinen suuremman luokan ryöstö, jonka Jim Lowrie ja hänen kaksi kumppaniaan, John Isbell sekä King Callahan suorittivat yhdessä Springfieldissä, Missourissa vuonna 1880. Kolme roistoa tapasivat Grand Crossroads Saloonissa, jossa he sopivat ryöstävänsä yhdessä St. Louisista saapuvan, kevyesti varustetun vaunusaattueen, joka kantoi mukanaan noin sadan dollarin arvosta rautatietyöntekijöiden palkkoja.

Tapahtumat
Lowrie, Isbell ja Callahan tapasivat yön pimeydessä Butcher's Creekin lähistöllä sijaitsevalla hylätyllä louhoksella, jossa he suunnittelivat ryöstön. Myöhemmin vaunusaattue, jota ajoivat William Brown, Jeremiah Dayton ja Raymond Barry, joutui pysähtymään Lowrien ratsastettua hätäisesti huutaen sen tielle.

Isbellin ja Callahanin saarrettua saattue molemmilta sivuilta Lowrie vetäisi aseensa esille. Saattueen ajajat olivat jo riisuuntumassa aseista, mutta ilmeisesti humaltunut William Brown vetäisi käsiaseensa vyöltään, jolloin Callahan ampui häntä kiväärillään päähän. Jeremiah Daytonin hevonen pillastui laukauksesta, heitti miehen pois satulaltaan ja lähti pinkomaan, mutta valitettavasti Daytonin saapas jäi jalustimeen kiinni.

Lowrie sai pillastuneen hevosen pian rauhoitettua ja palautettua ratsastajineen tapahtumapaikalle. Samaan aikaan Raymond Barrya piti panttivankina King Callahan. Molempien jäljelle jääneiden vaunusaattueen jäsenten kädet ja jalat sidottiin, ja heidät pantiin vaunun sisälle. John Isbell tyhjensi vaunun arvotavarasäiliön ja keräsi sieltä noin sadan dollarin (nykyrahassa n. $2,500) arvosta ryöstösaalista. Lisäksi kolmikko varasti kaksi vaunua vetänyttä hevosta sekä Daytonin ratsun.